CELEX: 62017TA0718
Language: et
Date: 2021-06-02 00:00:00
Title: Kohtuasi T-718/17: Üldkohtu 2. juuni 2021. aasta otsus – Itaalia versus komisjon (Keeltekasutuse kord – Teade avalike konkursside korraldamise kohta administraatorite ja assistentide töölevõtmiseks hoonesektoris – Keelteoskus – Konkursi teise keele valiku piiramine kolme keelega – Määrus nr 1 – Personalieeskirjade artikli 1d lõige 1, artikkel 27 ja artikli 28 punkt f – Diskrimineerimine keeleoskuse põhjal – Teenistuse huvid – Proportsionaalsus)

19.7.2021   
            
            
               ET
            
            
               Euroopa Liidu Teataja
            
            
               C 289/33
            
         
      Üldkohtu 2. juuni 2021. aasta otsus – Itaalia versus komisjon
      (Kohtuasi T-718/17) (1)
      
      (Keeltekasutuse kord - Teade avalike konkursside korraldamise kohta administraatorite ja assistentide töölevõtmiseks hoonesektoris - Keelteoskus - Konkursi teise keele valiku piiramine kolme keelega - Määrus nr 1 - Personalieeskirjade artikli 1d lõige 1, artikkel 27 ja artikli 28 punkt f - Diskrimineerimine keeleoskuse põhjal - Teenistuse huvid - Proportsionaalsus)
      (2021/C 289/48)
      Kohtumenetluse keel: itaalia
      
         Pooled
      
      
         Hageja: Itaalia Vabariik (esindaja(d): G. Palmieri, keda abistas avvocato dello Stato P. Gentili)
      
         Kostja: Euroopa Komisjon (esindajad: G. Gattinara, D. Milanowska ja L. Vernier)
      
         Hageja toetuseks menetlusse astuja: Hispaania Kuningriik (esindaja: S. Jiménez García)
      
         Ese
      
      ELTL artikli 263 alusel esitatud nõue tühistada teade avaliku konkursi EPSO/AD/342/17 (AD 6) kohta, mis on korraldatud ehitusjuhtimise inseneride (sh keskkonna- ja ehitustehnoloogiainsenerid) reservnimekirja moodustamiseks ning avaliku konkursi EPSO/AST/141/17 (AST 3) kohta, mis on korraldatud, et moodustada reservnimekiri esiteks hoonete ehitamise koordinaatoritest/tehnikutest (1. valdkond); teiseks hoonete ehitamise koordinaatoritest/tehnikutest kliimaseadmete ning elektromehaanika ja elektroonika alal (2. valdkond) ning kolmandaks tööohutuse/hoonete ohutuse assistentidest (3. valdkond) (ELT 2017, C 242 A, lk 1).
      
         Resolutsioon
      
      
                  1.
               
               
                  Tühistada teade avaliku konkursi EPSO/AD/342/17 (AD 6) kohta, mis on korraldatud ehitusjuhtimise inseneride (sh keskkonna- ja ehitustehnoloogiainsenerid) reservnimekirja moodustamiseks ning avaliku konkursi EPSO/AST/141/17 (AST 3) kohta, mis on korraldatud, et moodustada reservnimekiri esiteks hoonete ehitamise koordinaatoritest/tehnikutest (1. valdkond); teiseks hoonete ehitamise koordinaatoritest/tehnikutest kliimaseadmete ning elektromehaanika ja elektroonika alal (2. valdkond) ning kolmandaks tööohutuse/hoonete ohutuse assistentidest (3. valdkond).
               
            
                  2.
               
               
                  Jätta Euroopa Komisjoni kohtukulud tema enda kanda ja mõista temalt välja Itaalia Vabariigi kohtukulud.
               
            
                  3.
               
               
                  Jätta Hispaania Kuningriigi kohtukulud tema enda kanda.
               
            
         (1)  ELT C 424, 11.12.2017.